11. ΑΝΑΓΚ. ΝΟΜΟΣ υπ’ αριθ. 575 της 29 Μαρτ./1 Απρ. 1937 (ΦΕΚ Α΄  116) Περί εκτελέσεως σειράς έργων Οδοποιΐας και Υδραυλικών. Άρθρ.1-8.(Εγκρίνονται πιστώσεις δια μίαν 10ετίαν δια την εκτέλεσιν παραγωγικών έργων προς αξιοποίησιν εδαφών και εξυγίανσιν της χώρας, προς συντήρησιν οδών, προς συμπλήρωσιν των υδραυλικών έργων των πεδιάδων Θεσ/νίκης, ΣερρώνΔράμας κλπ., προς συμπλήρωσιν του οδικού και σιδηροδρομικού δικτύου κλπ.). Άρθρ.9.-(Προβλέπεται η πρόσληψις εκτάκτου προσωπικού μηχανικών και εργοδηγών δια τα ως άνω έργα). Άρθρ.10.-1.Εξ μήνας τουλάχιστον προ της αποπερατώσεως της εκτελέσεως εκάστου υδραυλικού έργου, ιδρυθήσεται δια Β.Δ/τος, προτάσει του Υπουργικού Συμβουλίου και συμφώνως προς τας διατάξεις του Νόμ. 2853 «περί εκτελέσεως Υδραυλικών έργων» και του Α.Ν. 204 του 1936 περί συστάσεως ειδικού ταμείου υδραυλικών έργων Μακεδονίας», Ειδικόν Ταμείον, σκοπός του οποίου έσται η τυχόν ενδεικνυομένη συμπλήρωσις των εκτελεσθέντων έργων και η συντήρησις αυτών, ως και η ενδεχομένως εκτέλεσις ετέρων υδραυλικών έργων εν τη περιοχή του ειδικού ταμείου ως και η αξιοποίησις και ορθολογιστικωτέρα εκμετάλλευσις των εκ των έργων προκυψασών ζωνών. Σελ. 754 2.Δια του ιδρυτικού εκάστου ταμείου Β.Δ/τος καθορισθήσονται η περιοχή της δικαιοδοσίας του ταμείου, η σύνθεσις του Διοικητικού Συμβουλίου αυτού και αι πέραν, εν ανάγκη, των ορίων του Νόμ. 2853, ως ετροποποιήθη μεταγενεστέρως, φορολογίαι και εισφοραί και η τιμή των αρδεύσεων εις α μέρη εκτελεσθήσονται αρδευτικά έργα, ως επίσης και η εις το Δημόσιον απόδοσις μέρους των ετησίων εισπράξεων εκ των προσόδων του ταμείου, εφαρμοζομένων κατά τα λοιπά των διατάξεων του Νόμ. 2853 και των τροποποιησάντων ή συμπληρωσάντων αυτόν. Άρθρ.11.-Τα εκ των πάσης αιτίας έσοδα εκ των αποκαλυφθεισών ή αποκαλυφθησομένων δια των αποστραγγιστικών έργων εν Μακεδονία γαιών εισπραττόμενα παρά του ειδικού ταμείου ως καθορίζεται υπό του άρθρ. 9 του Α.Ν. 204 του 1936, ανήκουσι εξ ολοκλήρου εις το Δημόσιον εις ο και αποδίδονται. Άρθρ.12.-1.Αι προς εκτέλεσιν του παρόντος νόμου αναγκαιούσαι τυχόν λεπτομέρειαι καθορισθήσονται δια Β.Δ/των εκδοθησομένων προτάσει των αρμοδίων Υπουργών. 2.Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 